OpenLLM-France/wikimedia huggingface dataset:
# Colibrí ametista

El colibrí ametista (Calliphlox amethystina) és una espècie d'ocell de la subfamília dels troquilins (Trochilinae) dins la família dels troquílids (Trochilidae) que actualment és considerada l'única espècie del gènere Calliphlox.

## Taxonomia

Antany era considerada una de les quatre espècies del seu gènere, però arran recents estudis, les altres espècies van ser ubicades a altres gèneres.

## Hàbitat i distribució

Habita boscos oberts, sabanes, praderies i matolls des de l'est de Colòmbia, Veneçuela, Guaiana, est de l'Equador i del Perú, est del Brasil, nord de Bolívia, el Paraguai i nord-est de l'Argentina.

## Referències

* ↑ «Colibrí ametista». Cercaterm. TERMCAT, Centre de Terminologia. Rev. 12 octubre 2024(català)
* ↑ McGuire, Jimmy A; . Witt, Christopher C.; Remsen Jr, JV; Corl, Ammon; Rabosky, Daniel L «Molecular Phylogenetics and the Diversification of Hummingbirds» (en anglès). Current Biology, 24, 8, 14, pàg. 910/916 [Consulta: 12 octubre 2024].
* ↑ Licona-Vera, Yuyini; Ornelas, Juan Francisco «The conquering of North America: dated phylogenetic and biogeographic inference of migratory behavior in bee hummingbirds». BMC Evol Biol, 17, 126, 5. DOI: https://doi.org/10.1186/s12862-017-0980-5 [Consulta: 12 octubre 2024].
# República Socialista Soviètica de Belarús

La República Socialista Soviètica de Belarús (RSS de Belarús) va ser un dels quatre membres fundadors de l'URSS el 1922 juntament amb l'RSS d'Ucraïna, l'RSS de Transcaucàsia i l'RSFS de Rússia.
La república estava situada a l'oest de l'URSS i la capital era Minsk. L'RSS de Belarús va ser creada l'1 de gener de 1919.
Després de la Segona Guerra Mundial, l'RSS de Belarús tenia representació pròpia a l'Assemblea General de les Nacions Unides juntament amb l'RSS d'Ucraïna i l'URSS.
El 19 de setembre de 1991 (3 mesos abans de la independència) la república passà a nomenar-se República de Belarús.

## Demografia

Les nacionalitats que hi havia a la república es distribuïen de la següent manera:
* Belarussos - 81%
* Russos - 8%
* Polonesos - 6,7%
* Jueus - 1,9%
* Ucraïnesos - 1,7%

## Ciutats importants

A banda de la capital, Minsk, altres ciutats importants eren:
* Homiel
* Bierascie
* Horadnia
* Mahilou
* Viciebsk

## Referències

* ↑ Moreno Cullell, Vicente. «La construcció de l’Estat socialista: la URSS – Ciències Socials en Xarxa». Sàpiens, 15-01-2011. [Consulta: 1r juliol 2023].
* ↑ Barchilón, Miriam. «Breve historia de Bielorrusia» (en castellà). La Vanguardia, 15-09-2020. [Consulta: 1r juliol 2023].
* ↑ «Unió Soviètica». Gran Enciclopèdia Catalana. [Consulta: 1r juliol 2023].
# República Socialista Soviètica de Geòrgia

La República Socialista Soviètica de Geòrgia (RSS de Geòrgia) és el nom que va rebre Geòrgia quan va formar part de la Unió Soviètica des del 1936 fins al 1991. Es va constituir com a República Socialista Soviètica el 25 de febrer de 1921. Des del 12 de març de 1922 fins al 5 de desembre de 1936 va ser part de l'RSS de Transcaucàsia juntament amb l'RSS d'Armènia i l'RSS de l'Azerbaidjan. El 1931, quan la República Socialista Soviètica d'Abkhàzia va perdre el seu estatut transformant-se en la República Socialista Soviètica Autònoma d'Abkhàzia, integrada en l'RSS de Geòrgia. El 15 de novembre de 1990 es va canviar el nom i va passar a anomenar-se República de Geòrgia, mentre continuava dins l'URSS durant un any abans de declarar-se independent amb la dissolució de la Unió Soviètica.
En rus, Geòrgia s'anomena Gruziya.
* L'RSS de Geòrgia l'any 1922
* L'RSS de Geòrgia entre 1957 i 1991

## Referències

* ↑ Biagini, Antonello. Empires and Nations from the Eighteenth to the Twentieth Century (en anglès). Volum 2. Cambridge Scholars Publisher, p. 146. ISBN 9781443865425.
* ↑ Blauvelt, Timothy «Abkhazia: Patronage and Power in the Stalin Era» (en anglès). Nationalities Papers, 35, 2, 2007, p. 212. DOI: 10.1080/00905990701254318.
# Regió circumboreal

La Regió circumboreal és una regió florística dins del regne holàrtic a Euràsia i Amèrica del nord, està definida per botànics com Josias Braun-Blanquet i Armèn Takhtadjan. Per la seva superfície és la regió florística del món més gran, comprèn la majoria del Canadà, Alaska, Europa, Caucas i Rússia, com també el nord d'Anatòlia (com la part més al sud de la regió) i pats del nord de Nova Anglaterra, Michigan, i Minnesota. Molt geobotànics divideixen en dues regions les parts eurasiàtica i nord-americana. Tanmateix els continents comparteixen gran part de la seva flora boreal (per exemple, Betula nana, Alnus viridis, Vaccinium vitis-idaea, Arctostaphylos uva-ursi). La seva flora va quedar molt empobrida durant les glaciacions del Plistocè. La regió fa frontera amb la regió asiàtica oriental, regió atlàntica nord-americana, regió de les Muntanyes Rocoses, regió mediterrània i regió irano-turaniana.
En la regió circumboreal no hi ha famílies endèmiques, però hi ha gèneres endèmics, com per exemple: Lunaria, Borodinia, Gorodkovia, Redowskia, Soldanella, Physospermum, Astrantia, Thorella, Pulmonaria, Erinus, Ramonda, Haberlea, Jankaea, Stratiotes, Telekia) i moltes espècies endèmiques especialment en les muntanyes.

## Províncies florístiques

Està subdividida en un gran nombre de províncies florístiques. Segons la classificació de Takhtadjan són: Àrtica, Europea, Europea central, Il·liriana, Euxiniana, Caucasiana, Europea oriental, Europea boreal, Siberiana occidental, Altai-Sayan, Siberian central, Transbaikaliana, Siberiana nord-oriental, Okhotsk-Kamtchatkiana i Províncies canadianes.

## Bibliografia

* David Lewis Lentz. 2000. Imperfect balance: landscape transformations in the Precolumbian Americas, Science, 547 pages, page
* Robert F. Thorne. Phytogeography of North America North of Mexico Arxivat 2004-03-17 a Wayback Machine.. Flora of North America, Vol. 1, Ch. 6.
# Red Sparrow (pel·lícula)

Red Sparrow (literalment, "pardal vermell") és un film d'espionatge i suspens dirigit pel cineasta austríac Francis Lawrence i la seva estrena està anunciada per a la primeria de 2018.

## Argument

El film és basat en una novel·la homònima, Red Sparrow, escrita per Jason Matthews i publicada l'any 2013 per l'editorial Charles Scribner's Sons.
La història narra la vida de la jove ballarina russa Dominika Egorova, interpretada per Jennifer Lawrence, quan després de patir un greu accident que la incapacita per continuar d'exercir la seva professió, a més de veure com s'esmicolen les seves opcions de tornar a ballar a nivell professional, el seu oncle la lliura contra la seva voluntat a una acadèmia secreta anomenada Sparrow juntament amb d'altres dones i homes, on acaba per ser durament entrenada com a espia capaç de manipular i, especialment, seduir i fer qualsevol cosa per aconseguir el seu objectiu.

## Repartiment

L'elenc compte com a estela protagonista Jennifer Lawrence, qui abans d'aquest, ja havia protagonitzat films de ciència-ficció como ara Passengers, Els jocs de la fam (Hunger Games) o les darreres entregues de la franquícia X-Men. Com a rol contraposat, l'acompanya l'actor australià Joel Edgerton.
* Jennifer Lawrence, com a Dominika Egorova, espia
* Joel Edgerton, com a Nathaniel Nash, espia de la CIA
* Mary-Louise Parker, com a Stephanie Boucher
* Matthias Schoenaerts, com a Vanya Egorov
* Jeremy Irons, com a Korchnoi
* Ciarán Hinds, com a Zyugonov
* Sergei Polunin, com a Konstantin
* Joely Richardson, com a Nina
* Sakina Jaffrey, com a Trish Forsythe
* Douglas Hodge, com a Volontov

## Ubicació cinematogràfica

El film, ambientat majoritàriament a Rússia, va tenir les principals escenes de gravació a diversos punts d'Europa, com ara Budapest (Hongria), Bratislava (Eslovàquia), Viena (Àustria) i a l'Aeroport de Londres-Heathrow (Regne Unit).

## Referències

* ↑ Burrull, Mariona «Tráiler de 'Red Sparrow': Jennifer Lawrence, más atómica que nunca» (en castellà). Fotogramas, 15-09-2017.
* ↑ Vass, Eszter «Jennifer Lawrence arrived in Budapest» (en anglès). Daily News Hungary, 05-01-2017.
* ↑ Freeth, Becky «Jennifer Lawrence transforms into a sexy Russian spy for Red Sparrow» (en anglès). Mail Online, 26-05-2017.
* ↑ Waddel, Lily «Sexy Jennifer Lawrence pulls off killer looks in knee-high boots» (en anglès). Mail Online, 29-04-2017.
* ↑ «Jennifer Lawrence shoots Red Sparrow at London's Heathrow» (en anglès). Womans Tale, 03-05-2017. Arxivat de l'original el 2017-07-21 [Consulta: 23 setembre 2017].

## Enllaços externs

* Red Sparrow a YouTube (anglès)
# Red Star Defence Forces FC

El Red Star Defence Forces Football Club és un club de futbol de la ciutat de Anse aux Pins, Seychelles.
L'any 1993 va ser fundat el club Red Star FC de la ciutat d'Anse aux Pins, després de desfer-se la fusió entre Anse-aux-Pins FC i St Michel United FC. Fou campió del país en dues ocasions. L'any 2016, jugant a tercera divisió, es fusionà amb SPDF FC, que havia ascendit a primera, formant Red Star Defence Forces.

## Palmarès

* Lliga seychellesa de futbol:
       1998, 2001
* Copa seychellesa de futbol:
       1995, 1996, 1999, 2004

## Referències

* ↑ «Seychelles 2016». rsssf.com.
* ↑ «Football - SPDF and Red Star join forces». nation.sc, 25-01-2017.
* ↑ «Seychelles- List of Champions». RSSSF.
* ↑ «Seychelles- List of Cup Winners». RSSSF.
# Conquesta de Sardenya

«Conquesta de Sardenya» té aquests significats:
* Conquesta aragonesa de Sardenya, materialitzada per Jaume el Just entre 1323 i 1326 contra els interessos pisans i venecians
* Conquesta musulmana de Sardenya, part de l'expansió de l'Islam durant l'edat mitjana
* Conquesta de Sardenya (1717), per part d'Espanya al Sacre Imperi
# Rendibilitat per dividend

La rendibilitat per dividend o rendiment per dividend (en anglès Dividend yield) és una ràtio financera que mostra, en percentatge, la relació existent entre els dividends per acció repartits per una societat en l'últim any i el preu d'aquesta acció.
Constitueix una de les ràtios financeres utilitzades per valorar les accions d'una empresa. Els rendiments obtinguts per un inversor quan adquireix una acció procedeixen d'una banda de la possible revaloració del preu de l'acció i de l'altra dels dividends obtinguts. L'anàlisi de la rendibilitat de l'accionista també ha de ser complementat amb el denominat ràtio dividend-benefici (Payout ratio), que informa el percentatge del benefici d'una empresa que és repartit com a dividend.
No hi ha un dividend estipulat per a les accions. No hi ha cap garantia que els dividends futurs coincideixin amb dividends passats o fins i tot es paguin.

## Càlcul de la rendibilitat per dividend per acció

El rendiment històric es calcula mitjançant la fórmula següent:
${\mbox{Rendibilitat per dividend actual}}={\frac {\mbox{Dividend del darrer any complet}}{\mbox{Preu actual de l'accio}}}$
Per exemple, si una empresa va pagar un dividend per un total de 1 euro per acció l’any passat i les seves accions cotitzen actualment a 20 euros, la seva rendibilitat per dividend es calcularà de la següent manera:
${\mbox{Rendiment actual del dividend}}={\frac {\mbox{Dividend del darrer any complet}}{\mbox{Preu actual de l'accio}}}={\frac {\ 1}{\ 20}}=0.05=5\%$

## Referències

* ↑ «La rentabilidad por dividendo» (en castellà). Caixabank. Arxivat de l'original el 17 de maig 2022. [Consulta: 5 febrer 2021].
# Rendibilitat a nominal

Rendibilitat a nominal o rendibilitat a cupó (en anglès: Nominal yield o Coupon yield) és la rendibilitat que ofereix un actiu financer de renda fixa, normalment un bo, mesurada per la relació entre el cupó i el seu nominal. A diferència de la rendibilitat a preu corrent, la rendibilitat a cupó no varia perquè, tant el cupó com el nominal, queden fixats en el moment de l'emissió.
# Minúcia

* No s'ha de confondre amb Minucià.
«Minúcia» té aquests significats:

## Persones

* Gens Minúcia, gens romana patrícia i plebea.
* Llei Minúcia, llei romana proposada pel tribú de la plebs Marc Minuci Ruf
* Minucia de triumviris mensariis, llei romana proposada pel tribú de la plebs Marc Minuci (216 aC)
# Mike James

Mike James, nascut el 21 de juliol de 1973 a Vancouver (Canadà), és un jugador de rugbi a XV retirat, que ocupava la posició de segona línia. Va ser internacional amb el Canadà.
Va jugar deu anys a França, entre 1997 i 2000 a l'USAP de Perpinyà i entre 2000-2007 a l'Stade Français. El seu darrer partit va ser a l'Estadi de França contra el Clermont, aconseguint el seu tercer títol de campió de França. Se'n va llavors a Vancouver, on treballa com a director comercial encarregat del desenvolupament del rugbi per a la Federació Canadenca de Rugbi.

## Carrera

* 1997-2000 USAP
* 2000-2007 Stade Français
El seu debut amb la selecció de rugbi del Canadà va ser el 21 de maig de 1994 contra els Estats Units.

## Palmarès
### En club

* Campionat de França: Campió: 2003, 2004, 2007.
** Finalista : 1998, 2005.
* Finalista de la Copa d'Europa: 2001, 2005.

### A l'equip nacional

* 56 partits amb la selecció del Canadà entre 1994 et 2007
* 4 assaigs (20 punts)
* Internacionalitats per any : 5 el 1994, 8 el 1995, 6 el 1996, 4 el 1997, 5 el 1998, 6 el 1999, 1 el 2000, 7 el 2002, 7 el 2003, 1 el 2005, 1 el 2006, 5 en 2007.
A la Copa del Món de Rugbi :
* 2007: 4 partits (Gal·les, Fidji, Japó, Austràlia)
* 2003 : 2 partits (Gal·les, Tonga)
* 1999 : 3 partits (França, Fidji, Namíbia)
* 1995 : 2 partits (Romania, Austràlia)

## Referències

* ↑ Experienced vein runs through Canada squad Arxivat 17 juliol 2011, a Wayback Machine. – rugbyworldcup.com

## Enllaços externs

* (anglès) Estadístiques a scrum.com
* (francès) Fitxa a l'equipe.fr
* (francès) Estadístiques a itsrugby
* (anglès) Estadístiques internacionals de club Arxivat 2007-11-18 a Wayback Machine.
# Assumpta Gonzàlez i Cubertorer

Assumpta González i Cubertorer (Borriana, Plana Baixa, 14 de febrer de 1917 - Barcelona, 14 de desembre de 2003) va ser una escriptora valenciana en català que cultivà principalment el gènere dramàtic.

## Biografia

Tot i que nasqué a Borriana (Castelló de la Plana), molt aviat es traslladà a viure a Barcelona, al barri de Sants, on va créixer. El 1924, amb set anys, començà a participar en grups de teatre en català i el 1930 a publicar les primeres poesies a la revista Sants. El 1950 va entrar a formar part de la direcció de l'Escola d'Art Dramàtic de l'Orfeó de Sants (adreçada a infants de 4 a 18 anys), tasca que va quedar sota les seues úniques mans després de deu anys. El 1960 creà l'Escola Rosa d'Or de teatre i en fou la directora. També dirigí el Centre Catòlic de Sants.
Pel que fa a la seua dedicació literària, conreà bàsicament el gènere dramàtic, tot i que també publicà alguns poemaris. Des del 1951 l'editorial Millà publicà les seues obres teatrals, que han estat representades per diversos indrets dels Països Catalans, sobretot per companyies d'aficionats.
Va fer estudis de comerç i va desenvolupar tasques administratives.

## Reconeixements

L'any 1960 la Institució de les Lletres Catalanes la situà entre les 60 millors escriptores en llengua catalana, i el 1993 el poble de Borriana va retre-li un homenatge i posà el seu nom a un carrer de la ciutat.

## Obra literària

Publicà i estrenà, entre d'altres, les obres teatrals
* De més verdes en maduren (1970)
* Arribaré a les set... mort! (1972)
* El crit del cel (1973)
* Adrià, un torero català (1973)
* El passadís de la mort (1978)
* Tots en tenim una (1983)
* Nina i els altres (1986)
* El venedor de coca (1989)
* Enigma d'una mort (1991)
* En Narcís s'ha tornat boig! (1996)
I els reculls poètics
* Engrunes del cor (1973)
* Records que parlen (1984).

## Referències

* 1 2 3 4 5 6 «Assumpta Gonzàlez Cubertorer». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).
* 1 2 «Assumpta González i Cubertorer | enciclopèdia.cat». [Consulta: 14 desembre 2020].

## Bibliografia

* Carbó, Ferran; Simbor i Roig, Vicent. Literatura actual al País Valencià (1973-1992). 1a ed. Valencia: Institut Universitari de Filologia Valenciana, 1993, p. 223. ISBN 84-7826-417-5.
* Ballester, Josep. Temps de quarantena : cultura i societat durant la postguerra al País Valencià (1939-1959). Ed. rev. i ampl. València: Universitat de València, 2006, p. 202. ISBN 84-370-6345-0.
* Ferrer, Enric. Literatura i societat : País Valencià, segle xx. 1a ed. Valencia: E. Climent, 1981, p. 186. ISBN 84-7502-045-3.
* Lacueva i Lorenz, Maria «"Jo vinc d'un temps perdut" : escriptores en català al País Valencià durant el franquisme. Breu aproximació». Liquids: revista d'estudis literaris ibèrics, 1, 2007, pàg. 4. ISSN: 1988-2513.
* Belso, Gabriel Sansano i; Guillén, Anna Esteve; Amorós, Juli Martínez; Pinos, Dèlia Amorós i; Baldaquí-Escandell, Josep-M.. Diccionari de la literatura valenciana actual (1968-2000). Instituto Alicantino de Cultura Juan Gil-Albert, 2002. ISBN 978-84-7784-874-5.
# Autos de xoc

Els autos de xoc o cotxes de xoc són unes atraccions populars desenvolupades per als parcs d'atraccions i els parcs temàtics.
Es tracta de petits cotxets elèctrics, amb laterals protegits amb bandes de goma, circulant en un recinte tancat.
La diversió consisteix a conduir tot xocant o evitant les col·lisions amb els altres vehicles.
L'inventor va ser Victor Levand, que treballava a la General Electric.

## Referències

* ↑ «autos de xoc | enciclopèdia.cat». [Consulta: 18 setembre 2019].
# Arxipèlag de Tambelan

L'Arxipèlag de Tambelan és un grup de 68 illes situades a la costa oest de Borneo, Indonèsia, al nord de l'equador. L'arxipèlag es troba a l'obertura nord de l'estret de Karimata que separa Borneo de l'illa Belitung. Geogràficament forma part de l'arxipèlag de Tudjuh i forma administrativament un districte de la regència de Bintan, a la província de les illes Riau. Té una superfície de 90,4 km² i el 2010 tenia 4.975 habitants.
Les principals illes són Big Tambelan (Tambelan Besar), Mendarik, Uwi, Benua i Pejantan. Les illes es divideixen en vuit pobles administratius (kelurahan): Batu Lepuk, Kampung Hilir, Kampung Melayu, Kukup, Pengikik, Pulau Mentebung, Pulau Pinang i Teluk Sekuni.

## Referències

* ↑ «Sector 1 Borneo – Northwest Coast and Kepulauan Tudjuh» (PDF) (en anglès). [Consulta: 22 gener 2021].
* ↑ Biro Pusat Statistik, Jakarta, 2011.
* ↑ «Population of Indonesia by Village 2010». bps.go.id. Arxivat de l'original el 6 d’abril 2013. [Consulta: 22 gener 2021].
# Taha (desambiguació)

Taha és el nom dels següents personatges:
* Rachid Taha (born 1958), cantant algerià
* Taha Al-Abid, poeta palestí
* Taha Akgül (nascut en 1990), lluitador tur
* Taha Hussein (1889-1973), escriptor i intel·lectual egipci
* Taha Yassin Ramadan (1938-2007), antic vicepresident iraquià
# Tah

Tah (àrab: طاح, Ṭāḥ; amazic estàndard marroquí: ⵟⴰⵄ, Ṭaℇ) és una localitat de la província de Tarfaya, a la regió de Laâyoune-Sakia El Hamra, al Marroc. Segons el cens de 2014 tenia una població total de 1.516 persones Es troba just al punt fronterer amb el Sàhara Occidental.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Tah a Openstreetmap
# Axioma de numerabilitat

En matemàtiques, un axioma de numerabilitat és una propietat de certs objectes matemàtics (generalment d'una categoria determinada) que requereix l'existència d'un conjunt numerable amb certes propietats, i que sense aquest conjunt no poden existir.
Axiomes de numerabilitat importants per l'espai topològic:
* Espai seqüencial: un conjunt és obert si totes les seqüències que convergeixen en un punt del conjunt, són eventualment, dintre del conjunt.
* Espai primer-numerable: cada punt té una base local numerable
* Espai segon-numerable: la topologia té una base numerable
* Espai separable: existeix un subespai dens numerable
* Espai Lindelöf: tot revestiment obert té una subrevestiment numerable
* espai σ-compacte: existeix un revestiment numerable d'espais compactes
Relacions:
* Tot espai primer-numerable és seqüencial.
* Tot espai segon-numerable és primer-numerable, separable, i Lindelof.
* Tot espai σ-compacte és Lindelof.
* Un espai mètric és primer-numerable.
* Per un espai mètric el ser segon-numerable, la separabilitat, i la propietat Lindelöf són equivalents.
# Mentor-on-the-Lake

Mentor-on-the-Lake és una població dels Estats Units a l'estat d'Ohio. Segons el cens del 2000 tenia 8.127 habitants.

## Demografia

Segons el cens del 2000, Mentor-on-the-Lake tenia 8.127 habitants, 3.304 habitatges, i 2.230 famílies. La densitat de població era de 1.925,1 habitants per km².
Dels 3.304 habitatges en un 31,6% hi vivien nens de menys de 18 anys, en un 52,6% hi vivien parelles casades, en un 10,7% dones solteres, i en un 32,5% no eren unitats familiars. En el 26,6% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3.
Per edats la població es repartia de la següent manera: un 24,6% tenia menys de 18 anys, un 8,6% entre 18 i 24, un 33,9% entre 25 i 44, un 22,4% de 45 a 60 i un 10,5% 65 anys o més.
L'edat mediana era de 35 anys. Per cada 100 dones de 18 o més anys hi havia 91,7 homes.
La renda mediana per habitatge era de 44.871 $ i la renda mediana per família de 50.802 $. Els homes tenien una renda mediana de 38.049 $ mentre que les dones 26.168 $. La renda per capita de la població era de 20.717 $. Aproximadament el 4,2% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mentor-on-the-Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Mentor-on-the-Lake». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mentor

Mentor és el nom dels següents personatges:
* Mentor de Rodes, general grec de Rodes al servei de Pèrsia
* Mentor (orfebre), el més important dels orfebres grecs
* Mèntor, personatge de l'Odissea, amic d'Ulisses
    Vegeu també: Mentoria, per al mètode de formació i desenvolupament en què un professional amb experiència transmet els seus coneixements a una altra persona menys experimentada de la mateixa empresa o organització.
Viccionari
# Moema ortegai

Moema ortegai és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Perú.

## Referències

* ↑ BioLib (anglès) i (txec)
* ↑ FishBase (anglès)

## Bibliografia

* Costa, W. J. E. M. 2003. Two new annual fishes of the genus Moema Costa, 1989, from the Peruvian Amazon (Teleostei, Cyprinodontiformes, Rivulidae). Bol. Mus. Nac., Zool. (Brasil) No. 513: 1-10.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.